SET ภาคบ่ายทะยานเกือบ 10 จุด รับแรงหนุนหุ้นกลุ่มธนาคาร
SET พุ่งเกือบ 10 จุด ณ เวลา 15.42 น. อยู่ที่ 1,413.73 จุด ปรับขึ้น 9.58 จุด หรือ 0.68% สูงสุดที่ 1,414.49 จุด ต่ำสุดที่ 1,399.39 จุด มูลค่าซื้อขายที่ 25.50 ลบ. โดยตลาดได้รับแรงหนุนจากหุ้นกลุ่มธนาคาร
14 ส.ค. 2558

ผู้สื่อข่าวรายงานว่า ดัชนี  SET ภาคบ่ายวันนี้ (14 ส.ค.) ณ เวลา 15.42น.อยู่ที่ 1,413.73 จุด ปรับขึ้น 9.58 จุด หรือ 0.68% สูงสุดที่ 1,414.49 บาท ต่ำสุดที่ 1,399.39 บาท มูลค่าซื้อขายที่ 25.50 ล้านบาท โดยปรับตัวขึ้นได้จากแรงซื้อหุ้นกลุ่มธนาคาร
บล.เมย์แบงก์ กิมเอ็ง (ประเทศไทย) เปิดเผยถึงดัชนีตลาดหุ้นไทยในช่วงบ่ายนี้ปรับตัวขึ้นกว่า 10 จุด เป็นไปในทิศทางเดียวกับตลาดต่างประเทศ โดยตลาดหุ้นอื่นในภูมิภาคเอเชียต่างรีบาวน์กัน เช่นเดียวกับตลาดในยุโรปที่อยู่ในแดนบวกเฉลี่ย 0.3-0.4% ในช่วงบ่ายนี้ เนื่องจากที่นักลงทุนได้คลายกังวลนโยบายจีน หลังจากที่จีนได้ประกาศอัตราค่าเงินหยวนแข็งค่าในรอบ 4 วันทำการ โดยมาอยู่ที่ 6.3975 หยวน/ดอลลาร์สหรัฐฯ
นอกจากนี้ ตลาดบ้านเราได้รับแรงผลักดันจากหุ้นในกลุ่มธนาคาร, ค้าปลีก และวัสดุก่อสร้าง จากความคาดหวังการกระตุ้นเศรษฐกิจ ภายหลังจากที่รัฐบาลจะมีการปรับทีมเศรษฐกิจ ทำให้ช่วงที่เหลือของปีนี้มีภาพเศรษฐกิจที่น่าจะฟื้นตัวขึ้นได้ พร้อมให้แนวรับ 1,410 จุด ส่วนแนวต้าน 1,415-1,425 จุด
โดยหุ้น 5 อันดับแรกที่หนุนดัชนีมีดังนี้

ข้อมูลจาก ASPEN